**IEPIRKUMA LĪGUMS Nr.\_\_\_\_\_\_**

(Pirts pakalpojumu sniegšana Daugavpils pilsētas domes Sociālā dienesta klientiem)

Daugavpilī 2016.gada 8.novembrī

**Daugavpils pilsētas pašvaldības iestāde “Sociālais dienests”**, Reģ.Nr. 90001998587, juridiskā adrese: Vienības iela 8, Daugavpils, LV-5401, turpmāk tekstā **„Pasūtītājs”,** vadītājas p.i. Līvijas Drozdes personā, kas darbojas uz nolikuma pamata, no vienas puses, un

**Pašvaldības SIA “Sadzīves pakalpojumu kombināts”,** Reģ.Nr. 41503002428,turpmāk tekstā **„Izpildītājs”,** valdes locekļa Andreja Jeršova personā, kura pārstāvības tiesības reģistrētas Uzņēmumu reģistrā, no otras puses, bet abi kopā turpmāk tekstā „Līdzēji”,

pamatojoties uz Iepirkumu komisijas 2016.gada 7.novembra lēmumu (Protokols Nr.3) iepirkumā Publisko iepirkumu likuma 8.panta septītajā daļā noteiktajā kārtībā (2.pielikuma pakalpojums) „Pirts pakalpojumu sniegšana Daugavpils pilsētas domes Sociālā dienesta klientiem”, id.Nr. DPD 2016/186, noslēdz šo līgumu par sekojošo:

# **1. Līguma priekšmets**

1.1. Pasūtītājs pasūta, bet Izpildītājs apņemas sniegt pirts pakalpojumus, turpmāk tekstā „pakalpojums”, saskaņā ar pretendenta iesniegto tehnisko un finanšu piedāvājumu (pielikumā), iepirkuma nolikumu un šī līguma nosacījumiem.

1.2. Izpildītājs apņemas sniegt pakalpojumus pienācīgā kvalitātē, saskaņā ar LR spēkā esošo likumdošanu un šī līguma nosacījumiem. Pakalpojuma kvalitātei un izpildītāja telpām ir jāatbilst Ministru kabineta 2000.gada 19.decembra noteikumu Nr. 439 „Higiēnas prasības publiskas lietošanas pirtīm” prasībām un Eiropas Savienības tiesību normām.

1.3. Viena pakalpojuma ilgums klientam (pirtī pavadītais laiks) ir 1 (viena) stunda, neieskaitot laiku, kas pavadīts ģērbjoties. Pakalpojums Sociālā dienesta klientiem pieejams **2 reizes nedēļā: piektdien, sestdien**.

1.4. Paredzamā kopējā līguma summa līguma darbības laikā **nedrīkst pārsniegt EUR 49 011,57 (četrdesmit deviņi tūkstoši vienpadsmit euro 57 centi) bez PVN**.

# **2. Līguma izpildes un samaksas kartība**

2.1. Pasūtītājs izsniedz klientiem, kuriem ir tiesības saņemt šo sociālo palīdzību, noteikta parauga norīkojumu. Par norīkojuma formu Pasūtītājs paziņo Izpildītājam.

2.2. Norīkojumā jābūt sekojošiem rekvizītiem: Klienta vārds, uzvārds, mēnesis, kurā klients ir tiesīgs saņemt pakalpojumu pie izpildītāja un pasūtītāja vadītājas un speciālista paraksts.

2.3. Uz katru izsniegto norīkojuma talonu klients ir tiesīgs saņemt vienu brīvu pakalpojumu (pirts apmeklēšanas reizi).

2.4. Pakalpojumus Izpildītājs sniedz 3 (trīs) pirtīs, kuras atrodas*:* **pirts Nr.1 – Stacijas ielā 63, Daugavpilī; pirts Nr.2 – Tautas ielā 60, Daugavpilī; pirts Nr.4 – Sēlijas iela 18, Daugavpilī***.*

Izpildītājs sniedz klientiem pakalpojumu un saņem no klienta norīkojumu.

* 1. Sniedzot pakalpojumu, izpildītājs noformē klientu sarakstu. Klientu sarakstā izpildītājs norāda klienta vārdu, uzvārdu, dzīves vietas adresi, pakalpojuma sniegšanas datumu. Klients un izpildītāja pārstāvis parakstās klientu sarakstā.
  2. Pasūtītājs ir tiesīgs veikt kontroli par šī līguma izpildi, pieaicinot speciālistus un ekspertus, pieprasīt un saņemt ar līguma izpildi saistītos dokumentus.
  3. Līdz katra mēneša 10.datumam Izpildītājs piestāda Pasūtītājam rēķinu par iepriekšējo mēnesi. Kopā ar rēķinu Izpildītājs nodod Pasūtītājam Klientu sarakstu un visus saņemtos norīkojumus.

2.8. Summai, kas norādīta rēķinā, jābūt vienādai ar Klientu sarakstā norādīto kopējo summu.

* 1. Pēc rēķina un Klientu saraksta saņemšanas no Izpildītāja, Pasūtītājs piecpadsmit dienu laikā pārbauda rēķinā norādīto summu un Klientu sarakstā norādītos datus.
  2. Ja pārbaudes laikā tiek konstatēti dati, kas neatbilst patiesībai vai citi trūkumi, kas neatbilst šī līguma izvirzītajām prasībām, tad Pasūtītājs sastāda aktu un nosūta šo aktu kopā ar pretenziju Izpildītājam.
  3. Ja desmit dienu laikā pēc akta un pretenzijas saņemšanas Izpildītājs neizvirza savus iebildumus Pasūtītājam, sakarā ar saņemto aktu un pretenziju, tad uzskatāms, ka Izpildītājs akceptē Pasūtītāja aktu un pretenziju.
  4. Pēc pārbaudes pabeigšanas Pasūtītājs maksā Izpildītāja saskaņoto summu bezskaidrā naudā ar pārskaitījumu uz Izpildītāja bankas norēķinu kontu.
  5. Izpildītājs apņemas paziņot Pasūtītājam, kad līguma darbības laikā piestādīto rēķinu kopsumma sasniedz 80% no paredzamās līgumcenas.

# **3. Līguma cena**

3.1. Līguma cena tiek noteikta eiro (EUR);

3.2. Viena pirts apmeklējuma pakalpojuma cena vienam klientam ir **EUR 2.92 (divi euro deviņdesmit divi centi)** stundā neieskaitot pievienotās vērtības nodokli un **EUR 3.53 (trīs euro piecdesmit trīs centi)** stundā ar pievienotās vērtības nodokli.

# **4. Līguma grozīšanas un izbeigšanas kārtība**

4.1. Visi grozījumi un papildinājumi šim līgumam noformējami rakstveidā divos eksemplāros, ko paraksta abas puses, un kas tādā gadījumā kļūst par šī līguma neatņemamu sastāvdaļu.

4.2. Grozījumi līgumā, kas ir līguma grozījumi Publisko iepirkumu likuma 67.1 panta izpratnē, jānoformē rakstiski un jāparaksta Pusēm. Rakstiski noformēti un Pušu parakstīti līguma grozījumi kļūst par līguma neatņemamu sastāvdaļu.

4.3. Līdzējiem ir tiesības izbeigt līgumu, vienojoties par to rakstiski.

4.4. Līdzējiem ir tiesības vienpusēji izbeigt šo līgumu brīdinot par to otru pusi vienu mēnesi iepriekš. Ja tiek atcelti pašvaldības saistošie noteikumi, vai tā noteikumu daļa, kura nosaka pirts pakalpojuma izmaksas kārtību Daugavpils iedzīvotājiem, līgums zaudē spēku arī bez iepriekšēja brīdinājuma.

1. **Līguma darbības termiņš**

5.1. Līgums stājas spēkā 2016.gada 8.novembrī un ir spēkā līdz 2017.gada 7.novembrim vai līdz brīdim, kad izlietota līguma 1.4.punktā paredzētā līguma kopējā summa, atkarībā no tā, kurš no apstākļiem iestājas pirmais.

# **6. Atbildība**

6.1. Par saistību neizpildīšanu Līdzēji atbildīgi saskaņā ar Latvijas Republikas Civillikuma noteikumiem.

6.2. Strīdus, kas radušies līguma izpildes gaitā, Līdzēji cenšas atrisināt savstarpējās vienošanās ceļā. Ja Līdzēji vienošanos nepanāk, strīdus izskata Latvijas Republikas tiesību aktos paredzētajā kārtībā.

**7. Nobeiguma noteikumi**

7.1. Līgums satur Līdzēju pilnīgu vienošanos, Līdzēji ir iepazinušies ar tā saturu un piekrīt tā punktiem, ko apliecina ar saviem parakstiem.

7.2. Līdzējiem ir jāinformē vienai otru nedēļas laikā par savu rekvizītu (nosaukuma, adreses, un tml.) maiņu.

7.3. Līgums ir sastādīts uz divām lapām parakstīts 2 (divos) eksemplāros, pa vienam eksemplāram katrai līgumslēdzēju pusei. Abiem eksemplāriem ir vienāds juridiskais spēks.

**8. Līdzēju juridiskās adreses, bankas rekvizīti un paraksti:**

|  |  |
| --- | --- |
| **Pasūtītājs:**  **Daugavpils pilsētas pašvaldības iestāde**  **“Sociālais dienests”**  Reģ. Nr. 90001998587  Vienības iela 8, Daugavpils, LV-5400  Fakss: 654 40930  Tālr.:654 23700  Banka: Citadele banka  Bankas kods: PARXLV22  Bankas konts: LV48PARX000050062606    Vadītājas p.i.: \_\_\_\_\_\_\_\_\_\_ /Līvija Drozde/ | **Izpildītājs:**  **Pašvaldības SIA “Sadzīves pakalpojumu kombināts”**  Reģ. Nr. 41503002428  Višķu iela 21k, Daugavpils, LV-5410  Tālr./fakss: 65424769  Banka: Citadele banka  Bankas kods: PARXLV22  Bankas konts: LV87PARX0009370525123  Valdes loceklis \_\_\_\_\_\_\_\_\_ /Andrejs Jeršovs/ |